  Майя Бывальцева Кӧс куазен Удмуртиысь гурт возёсъёс тросгес пудо сиён дасяны тыршо. Туннэ нуналлы одӥг пудо йырлы 14,2 центнер сиён люкамын ни (кылем арын 8,2 центнер). Толэз умой потон понна возёсъёс 25 центнер дасяны кулэ. Со сярысь элькунысь гурт возёсъя но сиён-юонъя министерстволэн пресс-службаез ивортэ. Та дырлы турынъёсты 194,7 сюрс гектар вылысь турназы, со чакламлэсь 48 процентэз (кылем арын та вакытлы 37 процент вал). Турын 78 сюрс тонна яке чакламлэсь 42 процентэз дасямын. Силос 496,5 сюрс тонна люкамын, со чакламлэн 33 процентэз луэ (кылем арын – 17 процент). Сенаж 616,6 сюрс тонна дасямын, со чакламлэсь 69 процентэз. Пудо сиён дасянын азьмынӥсьёс луоз Сарапул ёрос – одӥг пудо йырлы 23,9 центр усе, Кияса ёрос – 22,7 центнер, Каракулино ёрос – 21,3 центнер, Эгра ёрос – 20,9 центнер Чакламлэсь тросгес сенаж дасязы ни Юкаменск ёросын – 123 процент, Алнаш ёросын – 114 процент, Дэри ёросын – 11 процент но Красногорск ёросын – 109 процент. Тужгес трос турын дасязы ни Алнаш ёросын – 82 процент но Вавож ёросын – 73 процент. Пӧсьтолэзь пумын Удмуртиын вазь вуись юосты утялтыны потыны малпало ни. Тодэ вайытом, туэ элькунын 630 тонна ю тысь жильдыны малпало.  Тегъёс: Ижкар Удмуртия гуртвозёс гужем пудосиён  